MT: Bernerin ajama lakimuutos puolittaisi ajokortin hinnan

02.06.2017 klo 5:42

Lehden mukaan lainmuutos hautaisi nykyisen kolmivaiheisuuden ajokortin suorittamisessa ja puolittaisi teoria- ja ajotuntien määrän, joita on nyt yhteensä 48 tuntia.

Liikenne- ja viestintäministeri Anne Berner (kesk) haluaa ajokorttiin muutoksia. LAURI OLANDER Liikenne- ja viestintäministeri Anne Berner (kesk) ajaa ajokorttiin muutoksia, joilla kortin suorittaminen kevenisi ja hinta laskisi, kertoo Maaseudun Tulevaisuus. Lehden mukaan lainmuutos hautaisi nykyisen kolmivaiheisuuden ajokortin suorittamisessa ja puolittaisi teoria- ja ajotuntien määrän, joita on nyt yhteensä 48 tuntia. Pakollista olisi vain neljän tunnin alkuteoria, kahdeksan tunnin koulutus riskeistä ja vaikeista ajo-oloista sekä vähintään kymmenen tunnin ajo-opetus. Lehden mukaan tuntimäärän puolittuminen puolittaisi myös ajokortin hinnan. Ajokortin ensimmäinen vaihe maksaa nyt keskimäärin 1 400-1 600 euroa, harjoitteluvaihe 200 ja syventävä vaihe 350 euroa. Lehden mukaan lakiesitys on parhaillaan lausuntokierroksella ja sen on tarkoitus tulla voimaan heinäkuussa 2018.